منا بیهار دئے مُلک ءَ بـَرئے تو
 مسلمان ئے په کِرد ءَ رَسترئے تو
 تئی ریش و نمازاں چے کناں من
 که پولنگے په راج و دپترئے تو
 هزاراں هون اِت گردن کرتگ ملا
 سَرئے دیه ءَ،په شیطان رهبرئے تو
 گُلام ئے تو تماه ءِ ،هوڈ و کمزانت
 نزان ئے دَؤر و مردم ، بے سَرئے تو
 منی مُلک و منی هَند و منی ڈیه
 هزاراں سرمچارءِ سَه گِرئے تو ؟
 سَدانی پَئؤج و بَدکار ما لـَپاشتگ
 سَدانی ما وداریں ، هلگرئے تو
 بزان کہ ملک بلوچانی ، بلوچ په
 نه بُرتگ نے کسے و نے بَرئے تو
 اگں«تهل»ئے و زُلم ئے جان ءِ دُژمن
 سگار انت هم بلوچ و هم دِرئے تو
 کریم بلوچ – تـَهـل